open-index/open-wikipedia-markdown huggingface dataset:
பாசு

**பாசு** ( *Passu* ) என்பது பாக்கித்தானின் வடக்கு நிலங்கள் எனப்படும்  கில்கித் பால்டிஸ்தானின் கோஜல் பள்ளத்தாக்கிற்கு மேல் கன்சா என்ற இடத்தில் அமைந்துள்ள ஒரு சிறிய கிராமமாகும். கன்சா பள்ளத்தாக்கிலுள்ள காரகோரம் நெடுஞ்சாலையில் அமைந்துள்ள இதன் எளிதில் அணுகக்கூடிய பரந்த நிலப்பரப்புகள் மற்றும் 7,478 மீ (24,534 அடி) உயரமான பாசு சர் மலை, பாசு பனிப்பாறை மற்றும் துபோப்டன் [டி] 6,106 மீ (20,033 அடி) ஆகியவற்றின் காட்சிகள் காரணமாக இது, பாக்கித்தானிலுள்ள ஒரு பிரபலமான சுற்றுலாத் தலமாக உள்ளது. 

## நிலவியல்
கில்கித்-பால்டிஸ்தானில் உள்ள கோஜல் வட்டத்தின் தலைமையகமான குல்மிட்டிலிருந்து சுமார் 20 கிலோமீட்டர்கள் (12 மை) தொலைவில், கில்கித்திலிருந்து சுமார் 147 கிலோமீட்டர்கள் (91 மை) தொலைவில் கன்சா ஆற்றங்கரையில் பாசு அமைந்துள்ளது. 

இது பாசு பனிப்பாறை அடுக்குக்கு மிக அருகில் உள்ளது. மேலும் பதுரா பனிப்பாறை அடுக்கின் தெற்கே அமைந்துள்ளது. பிந்தையது 56 கிலோமீட்டர்கள் (35 மைல்) தொலைவில் உள்ள உலகின் ஏழாவது நீளமான துருவப் பனிப்பாறை ஆகும். மேலும் இது நெடுஞ்சாலைக்கு மிக அருகில் உள்ளது. இப்பகுதியில் உள்ள உசைனி கிராமத்திற்கு கீழே உள்ள போரித் ஏரி ஒரு பெரிய நீர்நிலையாகும்.

6,106 மீட்டர் (20,033 அடி) உயரத்தில் அமைந்துள்ள துபோப்டன் என்ற பகுதி பாசு கோன்ஸ் அல்லது 'பாசு கதீட்ரல்' என்றும் அழைக்கப்படுகிறது. இது கோஜல் பள்ளத்தாக்கில் உள்ள குல்மிட் கிராமத்திற்கு வடக்கே அமைந்துள்ளது. இதன் அமைவிடம் காரணமாக இப்பகுதியில் அதிகம் புகைப்படம் எடுக்கப்பட்ட சிகரமாக உள்ளது. பாசு சர், சிஸ்பேர் சர் மற்றும் பதுரா போன்ற உயரமான சிகரங்களும் இதன் அருகிலேயே உள்ளன. 

## மக்கள்தொகை
இஸ்மாயிலிகளின், சியா இசுலாத்தின் ஒரு பிரிவினரான இப்பகுதியில் வசிக்கும் வாக்கி மக்கள்   பெரும்பான்மையாக வாக்கி மொழியைப் பேசுகிறார்கள். 

## மேற்கோள்கள்

பகுப்பு:Coordinates on Wikidata
பகுப்பு:வடக்கு நிலங்கள்
தட்டா பானி, கில்கிட் பால்டிஸ்தான்

**தட்டா பானி** ( *Tatta Pani* ) என்பது பாக்கித்தானில் உள்ள கில்கிட்-பால்டிஸ்தானின் தயமர் மாவட்டத்தில் உள்ள ஒரு கிராமம் . இது அப்பகுதியில் கடுமையான நிலச்சரிவு மற்றும் காரகோரம் நெடுஞ்சாலையின் மோசமான பகுதி காரணமாக குறிப்பிடத்தக்கது.

## சொற்பிறப்பியல்
*தட்டா பானி* என்ற பெயர் உள்ளூர் சினா மொழி மற்றும் உருது உருது மொழியிலிருந்து வந்தது. தட்டு அல்லது தட்டா என்றால் சினாவில் சூடான என்றும் உருது மொழியில் பானி என்றால் தண்ணீர் எனவும் பொருள்படும் 

## சாலை மற்றும் நிலச்சரிவு
நீண்ட மற்றும் பிரபலமான காரகோரம் நெடுஞ்சாலை தட்டா பானி வழியாக செல்கிறது. மேலும் நெடுஞ்சாலையின் இந்த பகுதி "தட்டா பானி சாலை" என்று அழைக்கப்படுகிறது. இப்பகுதியில் உள்ள அழிந்த நிலையிலுள்ள சாலைகள் மற்றும் அடிக்கடி ஏற்படும் நிலச்சரிவுகளுக்கு இது குறிப்பிடத்தக்கது.   தற்போது அப்பகுதியில் மற்றொரு மாற்று சாலை அமைக்கப்பட்டுள்ளது.  இப்பகுதியில் நிலச்சரிவு ஏற்படும் போது பல காரணங்களால் தட்டா பானி மற்றும் ராய்கோட் பாலத்தில் போக்குவரத்தில் தடை ஏற்ப்டுகிறதுபடுகிறது. 

## மக்கள்தொகை
கிராமத்தில் சுமார் 36 பேர் வசிக்கின்றனர். தட்டா பானி மலைப் பகுதியில் கிட்டத்தட்ட 200 பேர் வசிக்கின்றனர். மொத்த மக்கள்தொகையில் சிலாசி சினா பேச்சுவழக்கு அதிகம் பேசப்படுகிறது. 

## மேற்கோள்கள்

பகுப்பு:Coordinates on Wikidata
அராபைமா கிகாஸ் மீன்

**அராபைமா கிகாஸ்** (Arapaima gigas), தென் அமெரிக்காவின் பொலிவியா நாட்டில் பாயும் அமேசான் ஆற்றில் காணப்படும் அரிய வகை உண்ணக்கூடிய நன்னீர் மீன் ஆகும். இம்மீன் 4 மீட்டர் நீளம் (13 அடி) மற்றும் 200 கிலோ கிராகிமுக்கும் அதிகமான எடை வரை வளரக்கூடியது.  எனவே இம்மீனீன் பசியால், மற்ற மீன்களுக்கு கடுமையான அச்சுறுத்தல் உள்ளது. இவ்வகை மீன்கள் பிறந்த முதல் ஆண்டிற்கு 10 கிலோ கிராம் என்ற விகிதத்தில் எடை அதிகரிக்கும்.  இதற்கு கூர்மையான பற்கள் இல்லை  எனினும், பிற மீன்கள், தாவரங்கள், நத்தைகள் மற்றும் பெரிய பறவைகள் போன்றவற்றை விழுங்கி விடுகிறது.  இந்த மீனுக்கு நுரையீரல் போன்ற அமைப்பு உள்ளதால், இது பெரும்பாலும் புதிய காற்றுக்காக நீரின் மேற்பரப்பிற்கு வரும். இது அமைதியான இவைகள் நன்னீர் ஏரிகள் மற்றும் குளங்களில் வாழ விரும்புகிறது.சிவப்பு & ஆரஞ்சு நிற சதைப்பற்றுள்ள இம்மீனை மக்கள் அதிகம் விரும்பு உண்கிறார்கள்நீரில் வாழும் பாம்பினமாக கருதப்பட்ட இதை 1822ம் ஆண்டில் மீன் இனமாக அறிவிக்கப்பட்டது.

## பாதுகாப்பு அமைப்பு
அராபைமா மீன்களின் மேற்பரப்பில், கனிமமயமான கவசம் போன்ற கடினமான செதில்கள் கொண்டுள்ளதால் பிரானா மீன்களின் தாக்குதல்களிலிருந்து பாதுகாக்கிறது.
## பரவல்
தென் அமெரிக்கா உள்ள  பொலிவியா, பிரேசில்,  கயானா மற்றும் பெரு நாடுகளில் பாயும் அமேசான் ஆறு மற்றும் நன்னீர் ஏரிகளிலும் இவ்வகை மீன்கள் வளர்கிறது.

## மேற்கோள்கள்

பகுப்பு:மீன்கள்
பிரீதம் தாசு

**பிரீதம் தாசு** (*Pritam Das*)  இந்தியாவைச் சேர்ந்த ஒரு துடுப்பாட்ட விளையாட்டு வீரராவார். 1988 ஆம் ஆண்டு அக்டோபர் மாதம் 16 ஆம் தேதியன்று இவர் பிறந்தார்.  உள்நாட்டுத் துடுப்பாட்டப் போட்டிகளில் அசாம் மாநில அணிக்காக விளையாடி வருகிறார்.

தாசு ஒரு வலது கை நடுத்தர பந்து வீச்சாளர் ஆவார், அசாமின் சில்சாரில் இவர் பிறந்தார். 2007 ஆம் ஆண்டு சனவரி மாதத்தில் ஒடிசாவுக்கு எதிரான  2006-07  இரஞ்சிக் கோப்பை  போட்டியின் போது இவர் முதல் தரப் போட்டிகளில் அறிமுகமானார்.  முதல் இன்னிங்சில் 65 ரன்களுக்கு 5 விக்கெட்டுகளை வீழ்த்தினார்.

அடுத்த மாதம், ஒரிசாவுக்கு எதிரான விச்சய் அசாரே கோப்பை  போட்டியில் பட்டியல் ஏ அணியில் தாசு அறிமுகமானார். ஏப்ரல் 2007 ஆம் ஆண்டு ஏப்ரல் மாதத்தில்  மாநிலங்களுக்கு இடையேயான இருபது20 போட்டியில் அசாம் அணிக்காக தோன்றினார். அவர் இப்போது செயல்படாத இருபது 20  கூட்டமைப்பு அணியில் இராயல் பெங்கால் டைகர்சு அணியையும் பிரதிநிதித்துவப்படுத்தினார். இந்தியாவின் உள்நாட்டு 50 ஓவர் போட்டியான 2012-13 விச்சய் அசாரே கோப்பையில் இவர் அதிக விக்கெட்டுகளை வீழ்த்தினார்.

2019-20 ஆம் ஆண்டிலும், ஒன்பது ஆட்டங்களில் நடைபெற்ற  விச்சய் அசாரே கோப்பை  போட்டியில்  இருபத்தி மூன்று விக்கட்டுகளை வீழ்த்தி முன்னணி விக்கெட் எடுத்தவர்   என்ற சிறப்பைப் பெற்றார்.

## மேற்கோள்கள்

## புற இணைப்புகள்

* ESPNcricinfo இல் பிரீதம் தாசு
* கிரிக்கெட் காப்பகத்தில் பிரீதம் தாசு

பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1988 பிறப்புகள்
பகுப்பு:அசாமிய நபர்கள்
கான் (குடும்பப் பெயர்)

**கான்** (Khan* (Surname) என்பது [[மங்கோலியா|மங்கோலிய]]  மற்றும் [[துருக்கிய மக்கள் குழு|துருக்கிய]] ஆட்சியாளர்களின் குடும்பப்பெயர் ஆகும்.  இது ஆப்கானிஸ்தான், பாகிஸ்தான்,  இந்தியா, வங்காளதேசம் மற்றும் ஈரானின் சில பகுதிகளை ஆட்சி செய்த இசுலாமிய ஆட்சியாளர்களின் பொதுவான குடும்பப் பெயராக இருந்தது.
==வரலாறு==
இது ஒரு படைத்தலைவர் அல்லது அரச குடும்ப ஆண்களைக் குறிக்கும் *கான்* என்ற [[மங்கோலியா|மங்கோலிய]] வரலாற்றுப் பெயரிலிருந்து பெறப்பட்டது. இது பண்டைய காலங்களில் [[நடு ஆசியா]] மற்றும் கிழக்கு [[ஐரோவாசியா|யுரேசியா]]வின் நாடோடி கால்நடைகளை மேய்க்கும் பெடோயின் பழங்குடியினரிடையே ஒரு குடும்பப்பெயராக உருவானது. பின்னர் மத்திய காலங்களில் கிழக்கு  [[ஆசியா]]வின் [[மங்கோலியா|மங்கோலியா]]ப் பகுதிகளிலும், கிழக்கு ஐரோப்பாவின் துருக்கிய வம்சங்களிலும் பிரபலமடைந்தது.

படைத் தலைவர்கள் மற்றும் அரசர்களுக்கான குடும்பப் பெயராக *கான்* என்பதை முதன்முதலில் பயன்படுத்தியது ஆதி-மங்கோலிய சமூகங்கள் ஆகும்.
பின்னர் [[துருக்கி]] மற்றும்  [[நடு ஆசியா]] ஆட்சியாளர்கள் பரவலாகப் பயன்படுத்தினர்.[2] [3]
==பரவல்==
*கான்* என்ற குடும்பப்பெயர் துருக்கிய மற்றும் மங்கோலிய வம்சாவளி மக்களிடையே காணப்படுகிறது. இருப்பினும், தெற்காசிய முஸ்லிம்களிடையே இது மிகவும் பரவலாக காணப்படுகிறது. இந்தியாவின் [[காஷ்மீர்]] மற்றும் [[வங்காளம்|வங்காளப்]] பிரதேசத்தைப் பூர்வீகமாகக் கொண்ட இந்துக்களால் *கான்* எனும் பட்டப்பெயர் குடும்பப் பெயராகவும் பயன்படுத்தப்படுகிறது. 
==குறிப்பிடத்தக்கவர்கள்==
* [[மங்கோலியப் பேரரசு|மங்கோலியப் பேரரசர்கள்]]:  
# [[செங்கிஸ் கான்]]
# [[சகதாயி கான்]]
# [[ஒக்தாயி கான்]]
# [[குயுக் கான்]]
# [[மோங்கே கான்]]
# [[குப்லாய் கான்]]
# [[தெமுர் கான்]]

* [[ஈல்கானரசு|ஈல்கான் ஆட்சியாளர்கள்]]
#  [[குலாகு கான்]]

* மேலும் ஆப்கானித்தானின் [[பஷ்தூன் மக்கள்]] தங்கள் பெயருக்குப் பின்னால் *கான்'' என்ற பெயரைச் சேர்த்துக் கொள்வது வழமையாகும்.
#  கான் அப்துல் கப்பார் கான்
## இதனையும் காண்க
* கான் (பட்டம்)
* குடும்பப் பெயர்

## மேற்கோள்கள்

பகுப்பு:பெயரிடல் மரபு
பிருகத்பாலன்

**பிருகத்பாலன்** (*Brihadbala*) () மகாபாரதக் கதை மாந்தர்களில் ஒருவர். குருச்சேத்திரப் போரின்  13ம் நாளின் போது, அபிமன்யுவால் பிருகத்பாலன் கொல்லப்பட்டார். 

## வரலாறு
கோசல நாட்டு மன்னரான பிருகத் பாலன் இராமர் பிறந்த  இச்வாகு அரசமரபினன் ஆவார். குருச்சேத்திர்ப் போரில் கௌரவர் பக்கம் சேர்ந்து போரிட்ட பிருகத்பாலனை, அபிமன்யு கொன்றார். பிருகத்பாலனுக்குப் பின்னர் அவரது மகன் *பர்கினாமான்* கோசல நாட்டை ஆண்டார். 
## மேற்கோள்கள்

பகுப்பு:மகாபாரதக் கதை மாந்தர்கள்
ரைனோபிரிசுடிபார்மிசு

**ரைனோபிரிசுடிபார்மிசு (***Rhinopristiformes / raɪnoʊ ˈprɪstɪfɔːrm iːz /*) என்பது கதிர் மீன்களின் வரிசையாகும். இதில் சுறாக்களுடன் தொடர்புடைய குருத்தெலும்பு மீன்கள் , மண்வெட்டி கதிர்கள் மற்றும் அதனுடன் தொடர்புடைய குழுக்கள் உள்ளன.

## குடும்பங்கள்

* குடும்பம் கிளாகோசிடிஜிடே (இராட்சத கிட்டார் மீன்கள்)
* குடும்ப பிரிசுடிடே (வேளா மீன்கள்)
* குடும்ப ரைனிடே (ஆப்பு மீன்கள்)
* குடும்ப ரினோபாடிடே (கிட்டார் மீன்கள்)
* குடும்ப டிரிகோனோரினிடே (பாஞ்சோ மீன்கள்)

; கூடுதல் குடும்பங்கள்

மேற்கூறிய ஐந்து குடும்பங்களுடன் மேலும் இரண்டு குடும்பங்கள் கூடுதலாக ரைனோபிரிசுடிபார்மிசு வரிசையுடன் தொடர்புடையவை. ஆனால் இவற்றின் தொகுதிப் பிறப்பு உறவுகள் முழுமையாகத் தீர்க்கப்படவில்லை:

* குடும்ப பிளாட்டிரினிடே (முள் முதுகு கதிர்கள்)
* குடும்பம் சானோபேடிடே

## சிறப்பியல்புகள்
ரைனோபிரிசுடிபார்மிசு (Rhinopristiformes) வரிசையில் உள்ள சிற்றினங்கள் பொதுவாக மெதுவான வளர்ச்சி, தாமத முதிர்வு மற்றும் குறைந்த கருவுறுதல் நிகழ்வுகளைக் கொண்டுள்ளன. தனியாகவோ அல்லது இணைந்தோ, இத்தகைய அம்சங்கள் இந்த குழுவில் உள்ள மீன்களின் அழிவுக்குக் காரணமாகின்றன.

## அச்சுறுத்தல்கள்
ரைனோபிரிசுடிபார்ம்கள் பல்வேறு வகையான மீன்பிடி உபகரணங்களில் சிக்குவதற்கான வாய்ப்புகள் அதிகம். இவற்றில் பின்வருவன அடங்கும்:

* இழுவை
* செவுள் வலை
* பார வலை
* தூண்டில் மற்றும் வரித் தூண்டில்

இவை இறைச்சிக்காக மிக முக்கியமாக இவற்றின் துடுப்புகளுக்காக பிடிக்கப்படுகின்றன. இறைச்சி பெரும்பாலும் உள்நாட்டில் உட்கொள்ளப்படுகிறது. அதே வேளையில் இதன் வெள்ளை துடுப்புகள் ஒரு சுவையான மற்றும் மிகவும் விரும்பப்படுபவையாக உள்ளன. இவை ரைனோபிரிசுடிபார்மின் மிகவும் மதிப்புமிக்க பகுதியாகும். எனவே இவற்றின் துடுப்புகளுக்கு அதிக தேவை உள்ளது. அதிகப்படியான மீன்பிடித்தல் மற்றும் துடுப்புகளுக்காகப் வேட்டையாடல் காரணமாக ரைனோபிரிசுடிபார்மிசின் எண்ணிக்கை வேகமாகக் குறைவதற்குக் காரணமாக அமைகிறது.

## மேற்கோள்கள்

பகுப்பு:மீன்கள்
அச்சீசு அகமது கான்

**அச்சீசு அகமது கான்** (*Aziz Ahmed Khan*) இந்தியாவைச் சேர்ந்த ஓர் அரசியல்வாதியாவார். அசாம் சட்டமன்றத்தில்  உறுப்பினராக இருந்தார். 1978 ஆம் ஆண்டில் இவர் பிறந்தார். 2016 ஆம் ஆண்டில் நடைபெற்ற சட்டமன்றத் தேர்தலில் இவர் அசாம் சட்டமன்றத்தின் கரீம்கஞ்சு தெற்கு சட்டமன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். அசாம் மாநில அரசியலில் இவர் அகில இந்திய ஐக்கிய சனநாயக முன்னணி கட்சியின்  அரசியல்வாதியாகச் செயல்பட்டார். 2021 ஆம் ஆண்டு சட்டமன்றத் தேர்தலுக்கு முன்பு, இவர் அகில இந்திய ஐக்கிய சனநாயக முன்னணி கட்சியிலிருந்து விலகி அசாம் கண பரிசத்து கட்சியில் சேர்ந்தார். ஆனால் தேர்தலில் சித்தேக் அகமதுவிடம் தோல்வியடைந்தார்.

## வாழ்க்கைக் குறிப்பு
அச்சீசு அகமது கான் 1978 ஆம் ஆண்டில் அசாம் மாநிலத்தின் கரீம்கஞ்சில் உள்ள பாரம்பாசாவில் ஒரு வங்காள முசுலீம் குடும்பத்தில் பிறந்தார். இவரது தந்தையார் பெயர் மோசிர் உதின் அகமது கான் என்பதாகும்.

## மேற்கோள்கள்

பகுப்பு:1969 பிறப்புகள்
பகுப்பு:வாழும் மக்கள்
பகுப்பு:அசாமிய அரசியல்வாதிகள்
பகுப்பு:அசாம் சட்டமன்ற உறுப்பினர்கள்
அப்துல் அச்சீசு

**அப்துல் அச்சீசு**  (*Abdul Aziz*) இந்தியாவைச் சேர்ந்த ஓர் அரசியல்வாதியாவார். அசாம் சட்டமன்றத்தில்  உறுப்பினராக இருந்தார்.

## ஆரம்ப வாழ்க்கை மற்றும் குடும்பம்
அப்துல் அச்சீசு 1968 மற்றும் 1969 ஆம் ஆண்டுகளுக்கிடையில் இந்தியாவில் ஒரு வங்காள முசுலிம் குடும்பத்தில் பிறந்தார். இவரின் தந்தை கனிசைல் அப்துல் லத்தீப் என்பவராவார்.  1988 ஆம் ஆண்டில் இவர் தனது உயர்நிலைப் பள்ளிச் சான்றிதழைப் பெற்றார், பின்னர் அசுமா பேகத்தை மணந்தார்.

## தொழில்
அப்துல் அச்சீசு அரசியலில் ஈடுபடுவதற்கு முன்பு தொழிலதிபராக தனது வாழ்க்கையைத் தொடங்கினார். 2021 ஆம் ஆண்டு நடைபெற்ற அசாம் சட்டமன்றத் தேர்தலில் வெற்றி பெற்றார், அதில் இவர் அகில இந்திய ஐக்கிய சனநாயக முன்னணி கட்சியை பதர்பூர் சட்டமன்றத் தொகுதியைப்  பிரதிநிதித்துவப்படுத்தினார்.

## மேற்கோள்கள்

பகுப்பு:1969 பிறப்புகள்
பகுப்பு:வாழும் மக்கள்
பகுப்பு:அசாமிய அரசியல்வாதிகள்
மிகை எண்ணிக்கையிலான வேர்கள்

**மிகை எண்ணிக்கையிலான வேர்கள்** (*Supernumerary root*) என்பது இருக்க வேண்டியதைவிட விட அதிக எண்ணிக்கையில் பற்களில் வேர்கள் காணப்படும் நிலையினைக் குறிப்பதாகும். பொதுவான இந்த பிரச்சனை கீழ் தாடையெலும்பில் காணப்படும். கோரை, முன்கடைவாய்கள் மற்றும் கடைவாய்ப்பற்கள், குறிப்பாக மூன்றாவது கடைவாய்ப்பற்களில் காணப்படும். மேல் தாடையெலும்பில் முதல் முன் கடைவாய்பற்கள் தவிர, கோரை பற்களில் காணப்படும் மிக எண்ணிகையிலான வேர்கள் காணப்படும். பெரும்பாலான முன் கடைவாய் பற்கள் ஒரே ஒரு வேரைக் கொண்டிருக்கும். மேல்தாடை எலும்பில்  முதல் முன்கடைவாய் பற்கள் மற்றும் மண்டிபுலர் மோலர்கள் பொதுவாக இரண்டு வேர்களைக் கொண்டிருக்கும். பின் கடைவாய் பற்கள் பொதுவாக மூன்று வேர்களைக் கொண்டிருக்கும். இந்த பற்களில் ஏதேனும் ஒரு கூடுதல் வேர் காணப்பட்டால், அதி எண்ணிக்கையிலான வேர் நிலை என்று விவரிக்கப்படுகிறது. இந்நிலை பல்லுட்புறச் சிகிச்சையின் போதும் பற்கள் குறித்த துல்லியமான தகவல்கள் தேவைப்படும்போது முக்கியமானதாகக் கருதப்படுகிறது.

## மேற்கோள்கள்

## வெளி இணைப்புகள்

பகுப்பு:உடற்கூற்றியல்
நிஷ்கிரமானம்

**நிஷ்கிரமானம்** அல்லது **முதன்முறையாக குழந்தையை வீட்டிற்கு வெளியே அழைத்துச் செல்தல்** (First Outing of the Baby  -(, இது பிறப்பு முதல் இறப்பு வரை   இந்து சமயத்தினர் கடைப்பிடிக்க வேண்டிய 16 சடங்குகளில் 6வது ஆகும். புதிதாகப் பிறந்த குழந்தையை வீட்டிற்கு வெளியே முதன்முதலாக அழைத்துச் செல்லும் போது நடத்த வேண்டிய சடங்காகும். குழந்தையை வீட்டை விட்டு வெளியே அழைத்து செல்வதறு முன்னர், சூரியனைக் காணக்கூடிய முற்றத்தில் ஒரு சதுரப் பகுதியில் பசுவின் சாணம் மற்றும் களிமண்ணால் பூசப்பட்டு, அதில் ஸ்வஸ்திகா அடையாளம் குறிக்க வேண்டும். குழந்தையின் தாய் அதன் மீது அரிசி தானியங்களை சிதறடிப்பார்.. தந்தை குழந்தையைச் சூரியனைப் பார்க்கச் செய்யும் போது, சங்கு ஒலி மற்றும் வேத மந்திரங்கள்  எழுப்பி சடங்கு முடிவடைகிறது. மனு தரும சாத்திரத்தின்படி (II.34),  குழந்தை பிறந்த 4 மாதத்திற்குப் பிறகு நிஷ்கரரமானச் சடங்கு நடத்த வேண்டும்.. According to the *Yamasmriti*, quoted in *[[Viramitrodaya]]*, a child should see the sun in the third month and the moon in the fourth month after birth.
## இதனையும் காண்க
*இந்து சமயத்தினரின் 16 சடங்குகள்
## வெளி இணைப்புகள்
* First Outing of the Baby (Nishkramana Samskara)
## மேற்கோள்கள்

பகுப்பு:இந்து சமயச் சடங்குகள்
அன்னப்பிரசன்னம்

**அன்னப்பிரசன்னம்** அல்லது **சோறு ஊட்டும் சடங்கு**  (Annaprashana - சமசுகிருதம்:अन्नप्राशन|), பிறப்பு இறப்பு வரை இந்து சமயத்தவர் செய்ய வேண்டிய 16 சடங்குகளில் இச்சடங்கு ஏழாவதாகும். தாய்ப் பால் மட்டும் குடிக்கும்  குழந்தை முதன்முறையாக அரிசி உணவு சாப்பிடத் தொடங்குவதற்கு நடத்தப்படும் சடங்காகும்.  இச்சடங்கு குழந்தை பிறந்த 6 அல்லது எட்டாவது மாதங்களில் செய்யப்படும். இந்த சடங்கை செய்ய உகந்த இடமாக தஞ்சாவூர் மாவட்டம் திருவையாறு வட்டம் திருச்சோற்றுதுறை என்னும் கிராமத்தில் உள்ள ஸ்ரீ அன்னபூரணி அம்பிகை சமேத ஶ்ரீ ஓதனவனேஸ்வர ஸ்வாமி திருக்கோயில் திகழ்கிறது. இச்சடங்கை  புரோகிதர் கூறும் நட்சத்திரங்களில் செய்தல் நலம். இதை சோறு ஊட்டும் சடங்கு என கூறுவர்.

## சடங்கிற்கான நல்ல நாள்
குழந்தை பிறந்த ஆறாவது மாதத்தில் திட உணவு ஊட்டும் நிகழ்வை நடத்துவார்கள். இல்லையெனில் குழந்தை பிறந்த 8, 9 அல்லது 12-வது மாதங்களில் ஆடி, மார்கழி மாதங்களை தவிர்த்து பிற மாதங்களில் வரும் அஸ்வினி, மிருகசீர்ஷம், புனர்வசு, பூசம், உத்திராடம், ஹஸ்தம், சித்திரை, சுவாதி, அனுஷம், திருவோணம், அவிட்டம், சதயம், உத்திரட்டாதி, ரேவதி ஆகிய நட்சத்திரங்களில், துவிதியை, திருதியை, பஞ்சமி, ஸப்தமி, தசமி, ஏகாதசி, துவாதசி, திரயோதசி ஆகிய திதிகளில், திங்கள், புதன், வியாழன், வெள்ளி ஆகிய கிழமைகளில், ரிஷபம், மிதுனம், கடகம், கன்னி, துலாம், தனுசு, மகர, கும்பமாகிய லக்னங்களில் செய்வது நல்லது.   

இச்சடங்கை இந்தியாவின் மேற்கு வங்காளம், கேரளா மற்றும் இமாச்சலப் பிரதேசம் மாநில மக்கள் ஒரு சடங்காக செய்கிறார்கள்.

## இதனையும் காண்க
*இந்து சமயத்தினரின் 16 சடங்குகள்
## வெளி இணைப்புகள்
* Annaprashana Puja
* Annaprashan
* HinduCulture
* Annaprashana Smaskara
## மேற்கோள்கள்

பகுப்பு:இந்து சமயச் சடங்குகள்
மீசை மழித்தல்

**மீசை மழித்தல்** (**Keshanta** (, பொதுவாக முடி மழித்தல் எனப்படும்.  இச்சடங்கை வட இந்தியாவின் ஆரிய மக்களால் மேற்கொள்ளப்படுகிறது. இது இந்து சமயத்தவர்கள் செய்ய வேண்டிய 16 சடங்குகளில் ஒன்றாகும். இச்சடங்கில் போது,  குரு குலத்தில் கல்வி முடித்த 16வது  வயது பதின்ம பருவ இளைஞன் முதன்முறையாக மீசையை மழிப்பதாகும். இது முடி காணிக்கை போன்ற சடங்காகும். இந்தச் சடங்கின் போது கல்வி கற்பித்த குருவுக்கு பசு மாட்டை தானம் செய்ய வேண்டும். மனு தரும சாத்திரப்படி (II.65) அந்தணர்கள் 16 வயதிலும்; சத்திரியர்கள் 22 வயதிலும்; வைசியர்கள் 24 வயதிலும் இச்சடங்கை செய்ய வேண்டும் எனக்கூறியுள்ளது.
## இதனையும் காண்க
*இந்து சமயத்தினரின் 16 சடங்குகள்
## மேற்கோள்கள்

பகுப்பு:இந்து சமயச் சடங்குகள்
கல்வி முடிக்கும் சடங்கு

**சம்வர்த்தனம்** அல்லது **கல்வி முடித்தல் சடங்கு** (*Samavartana* (, இந்து சமயத்தவர் செய்ய வேண்டிய 16 சடங்குகளில் ஒன்றாகும்.  12 அல்லது 21 ஆண்டுகள் குருவிடம் கல்வி பயின்று முடித்த மாணவர்கள் குருகுலத்திலிருந்து விடைபெறும் நாள் மற்றும் திருமணத்திற்கு தயாராகும் சடங்கு ஆகும். இந்த சடங்கின் இறுதியில் மானவர்கள் குருவுக்கு குரு தட்சணை வழங்குவர். 

பிரம்மசார்ய பருவத்திலிருந்து கிரகஸ்த பருவத்திற்கு செல்லத் தயாராக இருப்பவர்கள் எடுத்துக் கொள்ள உறுதிமொழிகள் குறித்து தைத்திரீய உபநிடதம் அறம், பொருள், இன்பம் அடைவதற்கு கீழ்கண்டவற்றை கடைபிடிங்கள் எனக்கூறுகிறது.

## இதனையும் காண்க
*இந்து சமயத்தினரின் 16 சடங்குகள்
## மேலும் படிக்க
*
* Samavartana, Snāna PV Kane, History of Dharmasastras, pages 407-417

## மேற்கோள்கள்

பகுப்பு:இந்து சமயச் சடங்குகள்
இந்தியத் துடுப்பாட்ட அணியின் தென்னாப்பிரிக்கச் சுற்றுப்பயணம், 2023–24

இந்தியத் துடுப்பாட்ட அணி திசம்பர் 23 - சனவரி 2024 காலப்பகுதியில் தென்னாப்பிரிக்காவில் மூன்று பன்னாட்டு இருபது20 (இ20ப), மூன்று ஒருநாள் பன்னாட்டுத் துடுப்பாட்டம் (பஒநா), இரண்டு தேர்வுப் போட்டிகளில் விளையாடியது. தேர்வுத் தொடர் 2023–2025 ஐசிசி உலகத் தேர்வுத் துடுப்பாட்ட வாகையின் ஒரு பகுதியாக நடைபெற்றது. இ20ப தொடர் 2024 ஐசிசி ஆண்கள் இருபது20 உலகக்கிண்ணப் போட்டிக்கான இரு அணிகளின் தயாரிப்பிற்கான ஒரு பகுதியாக அமைந்தது. 2023 சூலை 14 அன்று, தென்னாப்பிரிக்கத் துடுப்பாட்ட வாரியம், இந்தியத் துடுப்பாட்டக் கட்டுப்பாடு வாரியம் ஆகியன இச்சுற்றுப்பயணத்திற்கான கால அட்டவணையை வெளியிட்டன.

இ20ப தொடர் 1–1 என்ற கணக்கில் சமனாக முடிவடைந்தது, மழை காரணமாக முதலாவது போட்டி நடைபெறவில்லை. ஒநாப தொடரில் இந்தியா 2–1 என்ற கணக்கில் வென்றது.

முதலாவது தேர்வுப் போட்டியில் தென்னாப்பிரிக்கா ஒரு இன்னிங்சு, 32 ஓட்டங்களால் வென்றது. இரண்டாவது போட்டியில் இந்தியா 7 இலக்குகளால் வென்று, தேர்வுத் தொடரை 1–1 என்ற கணக்கில் சமநிலைப் படுத்தியது.

2023 திசம்பர் 22 இல், தென்னாப்பிரிக்காவின் டீன் எல்கார் இத்தேர்வுத் தொடரின் முடிவில் தான் தேர்வுப் போட்டிகளில் இருந்து இளைப்பாறவிருப்பதாக அறிவித்தார்.

## அணிகள்

## இ20ப தொடர்
### 1-ஆவது இ20ப

### 2-ஆவது இ20ப

### 3-ஆவது இ20ப

## ஒருநாள் தொடர்
### 1-ஆவது பஒநா

### 2-ஆவது பஒநா

### 3-ஆவது பஒநா

## தேர்வுத் தொடர்
### 1-ஆவது தேர்வு

### 2-ஆவது தேர்வு

## குறிப்புகள்

## மேற்கோள்கள்

## வெளி இணைப்புகள்
* Series home at ESPNcricinfo

பகுப்பு:2023இல் துடுப்பாட்டம்
பகுப்பு:2024இல் துடுப்பாட்டம்
பகுப்பு:இந்தியாவில் துடுப்பாட்டம்
பகுப்பு:தென்னாப்பிரிக்காவில் துடுப்பாட்டம்
பகுப்பு:பன்னாட்டுத் துடுப்பாட்ட சுற்றுப் பயணங்கள்
சாய்ந்த வட்டணை

ஒரு செயற்கைக்கோள் புவிநடுவரைத் தளத்திற்கு, சுழி பாகையையைத் தவிர்த்த பிற கோணங்களில் சுற்றிவதால், அது **சாய்ந்த வட்டணை** (*inclined orbit *) ஆகும். இந்தக் கோணம் வட்டணையின் சாய்வு என்று அழைக்கப்படுகிறது. ஒரு கோள் சூரியனைச் சுற்றி ஒரு சாய்வான வட்டணையைக் கொண்டுள்ளது என்றால், அது நடுவரைத் தளத்திற்கு சுழிப்பாகையில்  அல்லாமல் வேறு கோணத்தில் இருக்கும் எனப் பொருட்படும்.

## மேலும் காண்க
* வட்டணைகளின் பட்டியல்

பகுப்பு:சுற்றுப்பாதைகள்
கிழக்கு கர்பி-ஆங்லாங் வனவிலங்கு சரணாலயம்

**கிழக்கு கர்பி ஆங்லாங் வனவிலங்கு சரணாலயம்** (*East Karbi-Anglong Wildlife Sanctuary*) இந்தியாவின் அசாம் மாநிலத்தில் அமைந்துள்ளது.   கர்பி ஆங்கலாங்கு மாவட்டத்தில் திபு நகரத்திலிருந்து  35 கிலோ மீட்டர் தொலைவில் இச்சரணாலயம்  அமைந்துள்ளது. 221.81  சதுர கிலோமீட்டர் பரப்பளவில் கிழக்கு கர்பி ஆங்கலாங்கு சரணாலயம் பரவியுள்ளது.  கடல் மட்டத்திலிருந்து 80 முதல் 500 மீட்டர் வரை சரணாலயத்தின் அமைவிடம் மாறுபடுகிறது. 

அசாம் மாநில அரசாங்கம் 2000 ஆம் ஆண்டு சூலை மாதம் 27 ஆம் நாளன்று இவ்வனப்பகுதியை  வனவிலங்கு சரணாலயமாக அறிவித்தது.

## வளிமண்டலம்
ஆண்டு மழைப்பொழிவு சுமார் 1800 மில்லிமீட்டர் ஆகவும் சராசரி வெப்பநிலை சுமார் 34 பாகை செல்சியசு ஆகவும்   குறைந்தபட்ச வெப்பநிலை 6&nbsp;°செல்சியசு ஆகவும் பதிவி செய்யப்பட்டுள்ளது. 

## தாவரங்கள் மற்றும் விலங்கினங்கள்
கிழக்கு கர்பி ஆங்லாங் வனவிலங்கு சரணாலயத்தில்  புலி, யானை, கரடி, வெள்ளைப் புருவக் குரங்கு , சிறுத்தை, பெரிய புள்ளிச் சிறுத்தை , இந்திய எறும்புண்ணி, இந்திய சிறிய புனுகுப் பூனை , பன்றி வால் கொண்ட மந்தி, சிறுத்தை பூனை, கடமான்  போன்ற பல வகையான வனவிலங்குகள், பாலூட்டிகள் உள்ளன. கேளையாடு , முள்ளம்பன்றி, முங்கூசு, இராச நாகம், மானிட்டர் பல்லி, மலைப்பாம்பு போன்ற ஊர்வன விலங்குகளும் இச்சரணாலயத்தில் வாழ்கின்றன. சுமார் 250 பறவை இனங்கள் இங்கு இருப்பதாக பதிவு செய்யப்பட்டுள்ளன.  அவற்றில் சில, மலை இருவாட்சி பறவைகள் , பொதுவான பச்சை புறா, சிறிய துடுப்புவால் கரிச்சான் ,  கருந்தலை மாங்குயில் போன்ற பறவைகளும் இங்கு காணப்படுகின்றன.

## மேற்கோள்கள்

பகுப்பு:கர்பி ஆங்கலாங்கு மாவட்டம்
புந்தி

**புந்தி** (*Pundi*) அல்லது **புண்டி கட்டி** என்பது பொதுவாக உருண்டை வடிவ மென்மையான அரிசி கொழுக்கட்டை உணவாகும். இந்தியாவின் துளு நாடு பகுதியைப் பூர்வீகமாகக் கொண்ட மங்களூர் சமையல் வகை இதுவாகும். புந்தி அரிசியை ஊறவைத்து, அரைத்து, பதப்படுத்தி, சமைத்து, இறுதியாக ஆவியில் வேகவைத்துத் தயாரிக்கப்படுகிறது. புண்டி கட்டி கர்நாடக மாநிலத்தின் உடுப்பி மற்றும் மங்களூர் நகரங்களில் பூண்டி என்று பிரபலமாக அறியப்படுகிறது. பெரும்பாலான மங்களூர் காலை உணவு வகைகளைப் போலவே தேங்காய் சட்னியுடன் புந்தி பரிமாறப்படுகிறது.

இது வெல்லம் மற்றும் தேங்காய்த் துருவல் கலந்தும் செய்யப்படுகிறது. இது துளுவில் சீப் பூண்டி என்று அழைக்கப்படுகிறது.

## மேலும் பார்க்கவும்

* மங்களூர் சமையல்

[thumb|259x259px| [கொத்தமல்லி சட்னியுடன் பூண்டி கட்டி]]

## மேற்கோள்கள்

பகுப்பு:கர்நாடக சமையல்
அம்லாகி

**அம்லாகி**  (*Amlakhi*) இந்தியாவின் அசாம் மாநிலத்தின் கர்பி அங்லாங் மாவட்டத்தில் உள்ள ஒரு நகரம் ஆகும்.

## நிலவியல்
இது கடல் மட்டத்தில் இருந்து 150 மீட்டர் உயரத்தில் அமைந்துள்ளது. 

## அமைவிடம்
அருகிலுள்ள இரயில் நிலையம் திபுவில் உள்ளது மற்றும்  இதன் அருகிலுள்ள விமான நிலையம் திமாபூர் விமான நிலையம் ஆகும்.

## ஆர்வமுள்ள இடங்கள்
அம்லாகி பர்பதார் என்ற தொல்லியல் தளத்திற்கு அருகில் உள்ளது. தொல்பொருள் தளத்தில்  8 ஆம் நூற்றாண்டின் சதுர செங்கற்களால் செய்யப்பட்ட கோவிலின் எச்சங்களும் 5 ஆம் நூற்றாண்டைச் சேர்ந்த பிராமி எழுத்துக்களின் கல்வெட்டுகளும்   தோண்டி எடுக்கப்பட்டன 

## மேற்கோள்கள்

## புற இணைப்புகள்

* அம்லாகியின் செயற்கைக்கோள் வரைபடம்
* அம்லாகி பற்றி
பகுப்பு:Coordinates on Wikidata
பகுப்பு:அசாமின் புவியியல்
பகுப்பு:கர்பி ஆங்கலாங்கு மாவட்டம்
மங்களூர் ரொட்டி

**மங்களூர் ரொட்டி** (*Mangalore buns*) என்பது இந்தியாவின் கருநாடகாவின் உடுப்பி - மங்களூர் பகுதியில் மங்களூர் உணவு அல்லது உடுப்பி உணவு வகைகளிலிருந்து உருவாகும் நன்கு வறுத்த ரொட்டி ஆகும். இந்த ரொட்டிகள் குறைவான இனிப்புடன், மென்மையான பஞ்சுபோன்ற உப்பிக் காணப்படும். அனைத்து வகையான மாவு மற்றும் வாழைப்பழம் முக்கிய பொருட்களாக இருக்கும். பொதுவாகக் காரமான தேங்காய் சட்னி மற்றும் சாம்பார் உடன் இது பரிமாறப்படுகிறது. இவை எந்த துணை உணவும் இல்லாமலும் சாப்பிடப்படுகின்றன. இந்த ரொட்டியானது கேழ்வரகு மற்றும் சோளம் ஆகியவை சேர்த்தும் தயாரிக்கப்படுகிறது.

## மேற்கோள்கள்

பகுப்பு:கர்நாடக சமையல்
குஞ்சுக்குளம்

**குஞ்சுக்குளம்** என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது கரைச்சி பிரதேச செயலாளர் பிரிவில் அமைந்துள்ளது. இது கிளிநொச்சிக்குத் தென்மேற்கே சுமார் 25 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:கிளிநொச்சி மாவட்டத்திலுள்ள ஊர்களும், நகரங்களும்
ஊத்து, திருநெல்வேலி

**ஊத்து** என்பது இந்தியா தீபகற்பத்தின் தமிழ்நாடு மாநிலத்தில் திருநெல்வேலி மாவட்டத்தின் மாஞ்சோலை பகுதிக்கு அருகிலுள்ள ஒரு மலை சார்ந்த கிராமம் ஆகும்.  ஊத்து, இந்தியாவில் அதிக மழை பெறும் பகுதிகளில் ஒன்றாகும். வடகிழக்கு பருவமழை காலத்தில் இந்தியாவிலேயே அதிகமழையை ஊத்து பெறுகிறது.

## அமைவிடம்
கடல் மட்டத்திலிருந்து சுமார்  உயரத்தில், () என்ற புவியியல் ஆள்கூறுகள் கொண்டு ஊத்து பகுதி அமையப் பெற்றுள்ளது.

## விபரங்கள்
மேல் கொடையாறு போன்ற சுற்றுலாத் தலங்களை கண்டு களிக்கும் மையமாக ஊத்து பகுதி அமைந்துள்ளது. வானிலை மையங்களால் மழை அளவிடும் பகுதிகளில் ஊத்து பகுதியும் ஒன்றாகும்.

## மேற்கோள்கள்

## வெளி இணைப்புகள்
https://m.youtube.com/watch?v=MOt3aHQSNc4

பகுப்பு:திருநெல்வேலி மாவட்டத்திலுள்ள கிராமங்கள்
செர்பரசு

***செர்பரசு*** (*Cerberus*)(**நாய் முக நீர்ப் பாம்பு**) என்பது கோமலோப்சிடே குடும்பத்தில் உள்ள பாம்புகளின் ஒரு சிறிய பேரினமாகும்.

## புவியியல் வரம்பும் வாழிடமும்
*செர்பரச்சு* பேரினத்தின் சிற்றினங்கள் தென்கிழக்காசியாவின் சதுப்புநில வாழ்விடங்கள் மற்றும் சேற்றுப் பகுதிகளில் வசிப்பன.

## சொற்பிறப்பியல்
*செர்பரசு* என்ற பொதுவான பேரினப் பெயர், நாய் போன்ற கிரேக்கப் புராண உயிரினமான செர்பெரசினைக் குறிக்கிறது.

## சிற்றினங்கள்
பின்வரும் ஐந்து சிற்றினங்கள் இப்பேரினத்தின் கீழ் அங்கீகரிக்கப்பட்டுள்ளன.

* *செர்பரசு ஆசுட்ராலிசு* 
* *செர்பரசு தன்சோனி* 
* *செர்பரசு மைக்ரோலெபிசு* 
* *[[நாய்த் தலையன்|செர்பரசு ரின்சாப்சு]]* 
* *செர்பரசு செனீடெரி* 

*கவனிக்கவும்*: அடைப்புக்குறிக்குள் உள்ள இருசொற் பெயரீடு, இந்த சிற்றினம் முதலில் *செர்பரசு* அல்லாத பிற பேரினத்தில் விவரிக்கப்பட்டது என்பதைக் குறிக்கிறது.

## மேற்கோள்கள்

## மேலும் படிக்க

* [Cuvier G] (1829). *Le règne animal distribué d'après son organisation, pour server de base a l'histoire naturelle des animaux et introduction a l'anatomie comparée. Nouvelle édition, revue et augmentée. Tome II. Les reptiles.* Paris: Déterville. xv + 406 pp. (*Cerberus*, new genus, p.&nbsp;81). (in French).
உரகம்

**உரகம்** (*Urakam*) என்பது இந்திய தீபகற்பத்தில் உள்ள கேரள மாநிலத்தின் திருச்சூரின் துணை நகரமான செர்புவுக்கு அருகிலுள்ள ஒரு புறநகர் பகுதியாகும். **ஊரகம்** என்ற பெயராலும் இப்பகுதி அறியப்படுகிறது. 

## அமைவிடம்
கடல் மட்டத்திலிருந்து சராசரியாக சுமார் 32.39 மீட்டர் (106.3 அடி) உயரத்தில் 10.4274°வடக்கு 76.2160°கிழக்கு என்ற புவியியல் ஆயங்களுடன் உரகம் பகுதி அமைந்துள்ளது.

## மதம்
உரகத்தில் துர்க்கைக்கு அர்ப்பணிக்கப்பட்ட அம்மாதிருவடி கோவில் என்ற பெயரில் ஓர் இந்து கோவில் உள்ளது.

## மேற்கோள்கள்

## புற இணைப்புகள்
https://www.urakathammathiruvadi.com/
https://www.mindat.org/feature-1253705.html

பகுப்பு:திருச்சூர் மாவட்டத்தில் உள்ள ஊர்களும் நகரங்களும்
பகுப்பு:திருச்சூர் மாவட்டம்
பச்சிலைப்பள்ளி

பச்சிலைப்பள்ளி என்பது பின்வருவனவற்றுள் ஒன்றாக இருக்கலாம்:

* பச்சிலைப்பள்ளி பிரதேச செயலாளர் பிரிவு
* பச்சிலைப்பள்ளி பிரதேச சபை
பழைய காயல் சங்குமுகேசுவரர் கோயில்

**பழைய காயல் சங்குமுகேசுவரர் கோயில்** என்பது என்பது இந்தியாவின்,  தமிழ்நாட்டின், தூத்துக்குடி மாவட்டம், திருவைகுண்டம் ஊராட்சி ஒன்றியத்துக்கு உட்பட்ட பழைய காயல் என்ற ஊரில் உள்ள சிவன் கோயில் ஆகும்.

## அமைவிடம்
இக்கோயில் தூத்துக்குடி - திருச்செந்தூர் நெடுஞ்சாலையில் தூத்துக்குடியில் இருந்து 16 கி. மீ தொலைவில் அமைந்துள்ளது. பழைய காயல் இரட்சண்யபுரம் நிறுத்தத்தில் இறங்கி கோயிலுக்கு செல்லலாம். மீன்பிடி தளத்திலிருந்து படகில் பயணித்து செல்ல முடியும். 

## கோயில் அமைப்பு
இந்தக் கோயில் முகமண்டபம், மகா மண்டபம், அர்த்த மண்டபம், கருவறை என்ற கூறுகளைக் கொண்டுள்ளது. இதில் முக மண்டபம் மகாமண்டபம் போன்றவை நாயக்கர் காலத் திருப்பணியாகும். முகமண்டபத்தில் நவக்கிரகம், காலபைரவர் சிற்றாலயங்கள் உள்ளன. அர்த்த மண்டபத்தின் வாயிலில் பிள்ளையார், முருகர், பிரதோச நந்தீசுவரர் திருமேனிகள் உள்ளன. கோயில் கருவறையில் சங்குமுகேசுவரர் உள்ளார். கருவறையின் தேவ கோட்டத்தில் தென்முகக் கடவுள், துர்கை சந்நிதிகள் உள்ளன. கருவறையின் மீதுள்ள விமானம் நகர வடிவில் அமைக்கபட்டுள்ளது. மூலவரின் சந்திதிக்கு வலப்பக்கமாக கமலாம்பிகையின் கோயில் உள்ளது. கமலாப்பிகையின் வலக்கையில் நீலோத்பவ மலரை ஏந்தியும், இடக்கையை தொங்கவிட்டபடியும் உள்ளார்.

## வழிபாடு
இக்கோயிலில் ஒருகால பூசை நடக்கிறது. ஆடி அமாவசை, தை அமாவசை, ஆணி திருவோண நட்சத்திர நாளில் நடக்கும் வருசாபிசேகம் போன்ற நாட்களில் சிறப்பு வழிபாடு செய்யப்படுகிறது.  

## மேற்கோள்கள்

பகுப்பு:தூத்துக்குடி மாவட்டத்திலுள்ள சிவன் கோயில்கள்
பித்யா சிங் எங்லெங்கு

**பித்யா சிங் எங்லெங்கு** (*Bidya Sing Engleng*) இந்தியாவைச் சேர்ந்த ஓர் அரசியல்வாதியாவார். அசாம் சட்டமன்றத்தில் திபு தொகுதியை பிரதிநிதித்துவப்படுத்தி ஒரு சட்டமன்ற உறுப்பினராகப் பணியாற்றினார்.  இந்திய தேசிய காங்கிரசு கட்சியுடன் இணைந்த வேட்பாளராக 2001 ஆம் ஆண்டு நடைபெற்ற அசாம் சட்டப் பேரவைத் தேர்தலில் இவர் முதலில் தேர்ந்தெடுக்கப்பட்டார். 2006 மற்றும் 2011 ஆம் ஆண்டுகளில் நடைபெற்ற தேர்தல்களில் இந்திய தேசிய காங்கிரசு கட்சியின் ஒரு பகுதியாகவும், 2021 ஆம் ஆண்டு தேர்தலில் பாரதிய சனதா கட்சி வேட்பாளராகவும் இதே தொகுதியில் இருந்து மீண்டும் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:அசாம் சட்டமன்ற உறுப்பினர்கள்
வனபர்த்தி சட்டமன்றத் தொகுதி

**வனபர்த்தி சட்டமன்றத் தொகுதி** (*Wanaparthy Assembly constituency*) என்பது இந்தியாவின் தெலங்காணா சட்டமன்றத்தின் ஒரு தொகுதியாகும். இது மகபூப்நகர் மாவட்டத்தில் உள்ள 14 தொகுதிகளில் ஒன்றாகும்.

தற்போது இந்தத் தொகுதியின் சட்டமன்ற உறுப்பினராக மேகா ரெட்டி உள்ளார்.

## மண்டலங்கள்
இச்சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது:

## சட்டமன்ற உறுப்பினர்கள்

## தேர்தல் முடிவுகள்

### தெலுங்கானா சட்டப் பேரவைத் தேர்தல், 2023

## மேலும் பார்க்கவும்
* தெலங்காணா சட்டப் பேரவையின் தொகுதிகளின் பட்டியல்

## மேற்கோள்கள்

பகுப்பு:மகபூப்நகர் மாவட்டம்
பகுப்பு:தெலங்காணா சட்டமன்றத் தொகுதிகள்
பதன்சேரு சட்டமன்றத் தொகுதி

**பதன்சேரு சட்டமன்றத் தொகுதி** (*Patancheru Assembly constituency)* என்பது இந்தியாவின் தெலங்காணா சட்டமன்றத்தின் ஒரு தொகுதி ஆகும். இது சங்காரெட்டி மாவட்டத்தில் உள்ள ஐந்து சட்டமன்றத் தொகுதிகளில் ஒன்றாகும். இது மெதக் மக்களவைத் தொகுதியின் ஒரு பகுதியாகும். இது பெருநகர ஐதராபாத்து மாநகராட்சியின் 24 தொகுதிகளில் ஒன்றாகும்.

2014 சட்டமன்றத் தேர்தலில் தெலங்காணா இராட்டிர சமிதியின் சார்பில் போட்டியிட்டு வெற்றி பெற்ற குடேம் மகிபால் ரெட்டி மீண்டும் 2018 மற்றும் 2023ஆம் ஆண்டுகளில் நடைபெற்ற தேர்தல்களிலும் வெற்றி பெற்று தற்போதைய சட்டமன்ற உறுப்பினராக உள்ளார்.

## மண்டலங்கள்
சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது:

## சட்டமன்ற உறுப்பினர்கள்

## தேர்தல் முடிவுகள்

### 2023

## மேலும் பார்க்கவும்

* தெலங்காணா சட்டப் பேரவையின் தொகுதிகளின் பட்டியல்

## மேற்கோள்கள்

பகுப்பு:மெதக் மாவட்டம்
பகுப்பு:தெலங்காணா சட்டமன்றத் தொகுதிகள்
பன்னிரண்டு திராட்சைகள்

[thumb| அரச இல்ல அஞ்சல் நிலைய கடிகார கோபுரம், [மத்ரித்]]
thumb| பன்னிரண்டு திராட்சைப்பழங்கள் உண்ணத் தயாராக உள்ளன
**பன்னிரண்டு திராட்சைகள்** (*Twelve Grapes*; எசுப்பானியம். ", அதிர்ஷ்டத்தின் பன்னிரண்டு திராட்சைகள்") என்பது எசுப்பானிய மற்றும் போர்த்துகீசிய பாரம்பரியமாகும். இது புத்தாண்டை வரவேற்த் திசம்பர் 31 நள்ளிரவில் பன்னிரண்டு மணிக்குக் கடிகார மணி ஒலிக்கும் போது ஒவ்வொரு மணியோசைக்கும் ஒரு திராட்சையைச் சாப்பிடுவதைப் பாரம்பரியமாகக் கொண்டுள்ள நிகழ்வைக் குறிப்பதாகும். ஒவ்வொரு திராட்சையும் கடிகார மணியின் பன்னிரண்டும் ஒவ்வொரு ஆண்டிலும் உள்ள பன்னிரண்டு மாதங்களைப் பிரதிபலிக்கிறது.

இந்த பாரம்பரியம் குறைந்தபட்சம் 1895-ல்  தொடங்கியதாகக் கூறப்படுகிறது. ஆனால் 1909-ல் மக்கள் மத்தியில் ஒருங்கிணைக்கப்பட்டது. இந்த ஆண்டின் திசம்பரில், சில அலிகாண்டீசு திராட்சை வளர்ப்பவர்கள், அதிக எண்ணிக்கையிலான திராட்சைகளை விற்க இந்த வழக்கத்தை பரப்பினர். பாரம்பரியத்தின் படி, பன்னிரண்டு திராட்சைகளைச் சாப்பிடுவது நல்ல அதிர்ஷ்டம் மற்றும் செழிப்புக்கு வழிவகுக்கிறது. சில பகுதிகளில், இந்த நடைமுறை பொதுவாக மந்திரவாதிகள் மற்றும் தீமைகளை விரட்டுவதாக நம்பப்படுகிறது. இருப்பினும் தற்பொழுது இது பெரும்பாலும் புத்தாண்டைக் கொண்டாடுவதற்கும் வரவேற்பதற்கும் ஒரு பாரம்பரியமாகப் பின்பற்றப்படுகிறது.

திராட்சைகளைச் சாப்பிட மக்கள் இரண்டு வகையான இடங்களில் மக்கள் கூடுகின்றனர். *[[புத்தாண்டு விழா|நோசெவிஜா]]* இரவு உணவிற்குப் பிறகு இல்லங்களில் குடும்ப உறுப்பினர்கள் கூடி உண்கின்றனர். அல்லது நாடு முழுவதும் உள்ள முக்கிய சதுக்கங்களில் கூடுகின்றனர். இதில் முக்கியமானது மத்ரித் (இந்த பாரம்பரியம் எங்கிருந்து தொடங்கியது?). பன்னிரண்டு திராட்சைகள் புவேர்டா டெல் சோலில் உள்ள அரச இல்லா தபால் நிலைய கடிகாரத்துடன் நெருக்கமாகத் தொடர்புடையவை. இந்நிகழ்வு அனைத்து முக்கிய தேசிய தொலைக்காட்சி நிலையங்கள் மற்றும் வானொலி நிலையங்களில் ஒளி ஒலி பரப்பப்பட்டது. தொலைக்காட்சி ஒளிபரப்பு 1962-ல் தொடங்கியது.

பன்னிரண்டு திராட்சைகள் எசுப்பானியம் மற்றும் இலத்தீன் அமெரிக்க நாடுகளுடன் பரந்த கலாச்சார உறவைக் கொண்ட இடங்களிலும்,  அமெரிக்கா போன்ற நாடுகளில் உள்ள ஹிஸ்பானிக் சமூகங்களிலும் ஏற்றுக்கொள்ளப்பட்டுள்ளது. இந்த பாரம்பரியம் ஹிஸ்பானிக் நத்தார் பண்டிகைகளின் ஒரு பகுதியாகும்.

## மேற்கோள்கள்

## வெளி இணைப்புகள்
* 

பகுப்பு:புத்தாண்டுகள்
மோனல் (பறவை)

**மோனல்** (*Monal*) என்பது பேசியானிடே என்ற பகட்டு வண்ணக் கோழி குடும்பத்தைச் சேர்ந்த (லோபோபோரசு) பேரினப் பறவை ஆகும்.

## விளக்கம்
அனைத்து ஆண் பறவையும் வண்ணமயமான, மாறுபட்ட இறகுகளுடன் உள்ளன. இவற்றின் உடலமைப்பு சற்று குண்டாக இருக்கும். இவை உணவாகத் தாவர வேர்கள், குமிழ்கள், மற்றும் பூச்சிகளை உண்ணுகின்றன. இனச்சேர்க்கையின் போது ஆண்கள் பலதார மணம் கொண்டவை. ஆண் பறவை பல பெண் பறவைகளுடன் இணை சேருகின்றன. பெண் பறவைகள் தேர்ந்தெடுக்கப்பட்ட ஆண் பறவையுடன் மட்டுமே இணை சேரும். வாழ்விட அழிவு மற்றும் வேட்டையாடுதல் காரணமாக, இவை அரிதாகிவிட்டன. இவை ஆபத்தில் உள்ள பறவையாக உள்ளது.

## சிற்றினங்கள்
மூன்று சிற்றினங்கள் மற்றும் பல துணையினங்களுடன் உள்ளன.

## மேற்கோள்கள்

## வெளி இணைப்புகள்
* 
* Data related to Lophophorus at Wikispecies

பகுப்பு:பறவைப் பேரினங்கள்
இந்து சமயத்தினரின் 16 சடங்குகள்

இந்து சமயத்தினர் பிறப்பு முதல் இறப்பு வரை செய்ய வேண்டிய 16 சடங்குகள் குறித்து  கல்ப சூத்திரங்கள் மற்றும் தர்ம சாத்திரங்களில் குறித்துள்ளது. இந்த சடங்குகளில் பல புரோகிதரைக் கொண்டு செய்ய வேண்டும். சடங்குகளின் விவரம் பின்வருமாறு:
# கர்ப்பதானம் - முதலிரவு அல்லது சாந்தி முகூர்த்தம்
# பும்சவனம் - கர்ப்பவதிக்கு 3 அல்லது 4ம் மாதத்தில் செய்ய வேண்டியது.
# சீமந்தம் - கர்ப்பவதிக்கு 5 அல்லது 7ம் மாதத்தில் செய்ய வேண்டியது.
# ஜாதகர்மா - பிறந்த குழந்தையின் தொப்புள் கொடி நீக்கும் சடங்கு
# பெயர் சூட்டுதல் - குழந்தைக்கு நாமகரணம் செய்தல்
# நிஷ்கிரமானம் -  குழந்தையை முதன்முதலாக வெளியுலகிற்கு அழைத்துச் செல்லுதல்
# அன்னப்பிரசன்னம் -  குழந்தைக்கு முதன்முதலாக சாதம் ஊட்டுதல்
# முடி காணிக்கை - குழந்தைக்கு முதல் மொட்டை போடுதல்
# காதணி விழா - குழந்தைக்கு முதன்முதலாக காது குத்துதல்
#  வித்தியாரம்பம் - குழந்தையை நெல் மணி தட்டில் ஓம் என எழுத வைத்தல்.
# உபநயனம் - குழந்தைக்கு முப்புரி நூல் அணிவித்தல்
# வேதாரம்பம் - குருவிடம் வேதங்கள் அல்லது போர்க் கலையை கற்க அனுப்புதல்  
# மீசை மழித்தல் - இளைஞர்களின் மீசை & தாடியை மழிக்கும் சடங்கு
# கல்வி முடிக்கும் சடங்கு - குருவுக்கு குரு தட்சணை வழங்குதல்
# திருமணம் - ஆண்-பெண்களுக்கு திருமணம் செய்துவைத்தல்
# இறுதிச் சடங்கு - இறப்புச் சடங்கு

## வெளி இணைப்புகள்
*  The Sixteen Samskaras
* பதினாறு சம்ஸ்காரங்கள் அல்லது சோடஷ சம்ஸ்காரங்கள்

## மேற்கோள்கள்

பகுப்பு:இந்து சமயச் சடங்குகள்
இகினாசு வோன் பெக்செலி

**இகினாசு வோன் பெக்செலி** (*Ignaz von Peczely*) (சனவரி 26, 1826 - சூலை 14, 1911)  அங்கேரிய நாட்டின் விஞ்ஞானி மற்றும் மருத்துவர் ஆவார்.   [3] ஓமியோபதி, நவீன இரிடாலசியின் தந்தையாகக் கருதப்படுகிறார்.       கால் உடைந்த ஆந்தையைப் பராமரிக்கும் போது வோன் பெக்செலி முதன்முதலில் இரிடாலசி பற்றி யோசித்தார். ஆந்தையின் கண்ணில் ஒரு புள்ளியைக் கவனித்த பிறகு, இரண்டிற்கும்  இடையே ஒரு தொடர்பை இவர் அனுமானித்தார். பின்னர் இந்த கோட்பாட்டை மற்ற விலங்குகள்  மற்றும் மனிதர்களுடன் சோதித்தார் [7] [3] . இரிடாலசி பெரும்பாலும் போலி அறிவியல் என்று நிராகரிக்கப்பட்டாலும், இவரது ஆராய்ச்சி கருவிழியின் முதல் துல்லியமான வரைபடத்திற்கு வழிவகுத்தது. 

## வேலைகள்
* *ஒரு* ஒரு வானவில் சவ்வு இருந்து. (ஐரிசு). பிபெசுட், 1873. தப்லாராச்சல்.
* *[[இயற்கை]] மற்றும் [[மருத்துவ அறிவியல்]] துறையில் கண்டுபிடிப்புகள்.* *டை க்ரோனிசென் கிரான்கெய்டன்.* *1.* *கெஃப்ட்: பார்வையிலிருந்து நோயறிதலைப் படிப்பதற்கான வழிகாட்டி* . புடாபெசிட், 1880
* புசாக் நோயின் மூல சிகிச்சை மற்றும் எனது மருந்துகளை எவ்வாறு பயன்படுத்துவது என்பதற்கான வழிமுறைகள். யு. அங்கு, 1883.
* நுரையீரல் நுகர்வு மற்றும் அதிலிருந்து பாதுகாக்க. கடுமையான மற்றும் நாள்பட்ட நுரையீரல் கண்புரையின் முழுமையான சிகிச்சைமுறைக்கான அறிவுறுத்தல். புடாபெசிட்: இ. பார்டலிட்சு, 1884
* நோய்த்தொற்றின் சோகமான விளைவுகளைத் தவிர்க்கும் பார்வையில் இருந்து அறிவொளி: பிறப்புறுப்புகளின் உடலியல் நிலை பற்றி. யு. அங்கு, 1885.
* டாக்டர் நோயறிதல். எமில் சிலேகல் இன் சொந்தத் தொகுப்புகளுக்குப் பிறகு இகினாசு வோன் பெக்செலி டூபிங்கன், 1887. ஆறு மரக்கட்டைகள் மற்றும் ஒரு வண்ண பலகை வரைதல்
* *ஓம் ஓகோண்டியாக்னோசென் ஓச் என் ரேசனல்* டாக்டர் படி நோய் சிகிச்சை இகினாசு வோன் பெக்செலி, என். லில்செக்விசிட் எழுதியது. சுடாக்கோம், 1893.

*

## மேற்கோள்கள்

## நூல் பட்டியல்
* 
* 
* 
* 

பகுப்பு:1911 இறப்புகள்
பகுப்பு:1826 பிறப்புகள்
பகுப்பு:மருத்துவர்கள்
பகுப்பு:அங்கேரிய இயற்பியலாளர்கள்
நாத்ராவ் நேரல்கர்

**பண்டிட்** **நாத்ராவ் நேரல்கர்** (*Nathrao Neralkar*)  (16 நவம்பர் 1935 - 28 மார்ச் 2021) இந்திய நாட்டின் மகாராட்டிரம் மாநிலத்தைச் சேர்ந்த இந்திய இந்துசுதானி குரல் இசைக்கலைஞர் மற்றும் இசை ஆசிரியர் ஆவார். இவருக்கு 2014 ஆம் ஆண்டிற்கான இந்தியாவின் கலைத்துறையின் உயரிய விருதான சங்கீத நாடக அகாதமி விருது வழங்கப்பட்டது.

## தனிப்பட்ட வாழ்க்கை
நாத்ராவ் நேரல்கர் 1935 ஆம் ஆண்டு நவம்பர் மாதம் 16 ஆம் தேதி ஐதராபாத் மாநிலத்தின் (இன்றைய மகாராட்டிராவில் ) நாந்தேடில் பிறந்தார். இவருக்கு இரண்டு மகன்களும் ஒரு மகளும் இருந்தனர்.

## இந்துசுதானி இசை
நேரல்கர் இந்துசுதானி கிளாசிக்கல் இசையில் ஒரு பாராட்டப்பட்ட குரல் கலைஞர் ஆவார். இவர் "ஆனந்த் சங்கீத் மகாவித்யாலயா" என்ற இசைப் பள்ளியை நிறுவினார். 1973 ஆம் ஆண்டில் இவர் அவுரங்காபாத்தில் உள்ள சரசுவதி புவன் கல்லூரியில் இசை கற்பிக்கத் தொடங்கினார். இறுதியில் இசைத் துறையின் தலைவராக ஆனார். மேலும் 1995 ஆம் ஆண்டு ஓய்வு பெற்றார்.

## விருதுகள்
இந்துஸ்தானி இசைக்கு இவர் செய்த பங்களிப்புகளுக்காக 2014 ஆம் ஆண்டிற்கான இந்திய அரசால் கலைத்துறையில் இந்தியாவின்  விருதான சங்கீத நாடக அகாடமி விருதை நேரல்கர் பெற்றார்.

## இறப்பு
நேரல்கர் 10 நாட்களுக்கு முன்பு இவரது வீட்டில் விபத்து காரணமாக உடல்நலக்குறைவு ஏற்பட்டதைத் தொடர்ந்து அவுரங்காபாத்தில் மாரடைப்பு காரணமாக 2021 ஆம் ஆண்டு மார்ச் மாதம் 28 ஆம் தேதியன்று இறந்தார்.

## மேற்கோள்கள்

பகுப்பு:சங்கீத நாடக அகாதமி விருது பெற்றவர்கள்
பகுப்பு:இந்துஸ்தானி இசைக் கலைஞர்கள்
பகுப்பு:2021 இறப்புகள்
பகுப்பு:1935 பிறப்புகள்
பைலிடியா வாரிகோசா

thumb|234x234px| ''பைலிடியா வாரிகோசா'', தலைப் பகுதியிலிருந்து
***பைலிடியா வாரிகோசா*** (*Phyllidia varicosa*) என்பது ஒரு கடல் அட்டை ஆகும். இது பைலிடிடே குடும்பத்தில் உள்ள ஓடு இல்லாத கடல் வாழ் வயிற்றுக்காலி மெல்லுடலி சிற்றினம் ஆகும்.

## பரவல்
இந்த சிற்றினம் மத்திய பசிபிக் மற்றும் செங்கடல் உட்பட இந்திய-மேற்கு பசிபிக் பெருங்கடல் முழுவதும் பரவலாகக் காணப்படுகிறது.

## விளக்கம்
இது குறைந்தபட்சம் 115 மி.மீ. வரை வளரும் சிற்றினமாகும். இதில் காணப்படும் 3 முதல் 6 வரையிலான நீளமான, தழும்பு போன்ற வெளி முகடுகளால் இதை வேறுபடுத்தி அறியலாம். இந்த முகட்டின் அடிப்பகுதி நீல-சாம்பல் நிறத்தில் இருக்கும். மேற்பகுதி மஞ்சள் நிறத்தில் மூடப்பட்டிருக்கும். பாதத்தில் கருப்பு நிறத்தில் நீளமான கால் பட்டை உள்ளது.

## ஒப்புமைப்போலி
கடல் வெள்ளரி, *பியர்சோனோதூரியா கிரேபியை* இளம் உயிரிகள் பிரகாசமான நிறத்தில் *பிலிடியா வாரிகோசாவை* ஒத்திருக்கும். இவை வெள்ளை மற்றும் நீலம் அல்லது கருப்பு நிறத்தில் மஞ்சள், முள் போன்ற அமைப்புடன் காணப்படும். இந்த பிரகாசமான நிறங்கள் நுடிபிராங்கின் நச்சுஇரைகெளவல் விலங்குகளை எச்சரிக்கின்றன, மேலும் கடல் வெள்ளரி வகைகளின் இந்த மிமிக்ரி இதைப் பாதுகாக்க உதவுகிறது. முதிர்ந்த கடல் வெள்ளரி மிகவும் மந்தமான நிறத்தைக் கொண்டுள்ளது. ஆனால் இது கடல் அட்டையினை விட மிகப் பெரியது.

## மேற்கோள்கள்


## வெளி இணைப்புகள்

* 
* Data related to Phyllidia varicosa at Wikispecies
* Erwin Koehler (2016) ''Phyllidia varicosa'' Lamarck, 1801. Philippine Sea Slugs, accessed 2016-11-15.
* Photos of Phyllidia varicosa on Sealife Collection
காலா பாணி

**காலா பாணி நாடு கடத்தப்பட்ட முதல் அரசனின் கதை**, 2022-ஆம் ஆண்டிற்கான சிறந்த புதினத்திற்கான (நாவல்) சாகித்திய அகாதெமி விருது பெற்ற புதினமாகும். இஃது எழுத்தாளரும் இந்திய ஆட்சிப் பணி அதிகாரியாகப் பணியாற்றியவருமான மு. ராஜேந்திரனால் எழுதப்பட்டது.

## கதைக்களம்
ஆங்கிலேய கிழக்கிந்திய கம்பெனி அதிகாரிகளின் பல்வேறு அலுவலக கடித பரிமாற்றங்கள், ஆராய்ச்சியாளர்கள் மற்றும் ஆட்சியாளர்களின் அரசாங்க நினைவுக் குறிப்புகள் ஆகியவற்றையும் வரலாற்று ஆய்வாளர்களான கே.ராஜய்யன், எஸ்.ஜெயசீல ஸ்டீபன் ஆகியோரின் வரலாற்று  நூல்களையும் ஆதாரங்களாகக் கொண்டு சிவகங்கை சீமையின் மன்னரும், வேலு நாச்சியாரின் மருமகனுமான வேங்கை பெரிய உடையணத் தேவன் மற்றும் அவர் கூட்டாளிகள் 72 பேர்கள் பினாங்கிற்கு நாடு கடத்தப்பட்டு அங்கேயே மாண்ட போராட்டமே இந்தப் புதினத்தின் கதைக்களனாகும். 

1801-ஆம் ஆண்டில் சுமார் ஆறு மாதங்கள் வரை நடைபெற்ற காளையார்கோவில் போரை இந்திய நாட்டின் ஆங்கிலேய ஆட்சிக்கு எதிரான முதல் சுதந்திரப் போர் என வரலாற்று ரீதியாக நிறுவ முடிந்தாலும்கூட அந்த மக்கள் கிளர்ச்சிக்கு இந்திய சுதந்திரப் போராட்ட வரலாற்றில் இன்னமும் உரிய பெருமை வழங்கப்படவில்லை. ஆங்கிலேயர்களுக்கு எதிராக நடந்த இந்திய விடுதலை போராட்ட வரலாற்றை இந்தக் காளையார்கோவில் போரில் ஈடுபட்ட பெரிய உடையணத் தேவன் உள்பட்ட எந்த விசாரணையும் இல்லாமல் ஐந்நூறு பேர் வரை குழந்தைகள், முதியவர்கள் உள்பட தூக்கிலிடப்பட்ட போராட்டக்காரர்களைப் பெருமைபடுத்திய பிறகே அதற்குப் பின்வந்த மற்ற விடுதலை வீரர்களைப் பெருமைப்படுத்த வேண்டும் என்பதை அழுத்தமாக இப்புதினம் முன்னெடுக்கிறது. 

இந்தக் காளையார்கோவில் போரை முன்வைத்து இதே ஆசிரியர் எழுதிய *1801* என்ற புதினத்தின் தொடர்ச்சியாகவோ அல்லது அதன் ஒரு பகுதியாகவோ இந்தக் "காலா பாணி' புதினத்தை வாசிப்பதன் மூலம் இந்தச் சுதந்திரப் போராட்ட வீரர்களின் முழு வரலாற்றையும் அறிந்து கொள்ள இயலும். 

புதினத்தின் முதன்மை கதாபாத்திரமான பெரிய உடையணத் தேவன் ஆங்கிலேயர்களால் கைது செய்யப்பட்டதில் தொடங்கி, சிறைக்கைதியாகத் திருமயம் கோட்டையிலிருந்து தூத்துக்குடிக்குக் கொண்டு செல்லப்பட்டு, அங்கிருந்து துறைமுகத்தின் வழியாக அட்மிரல் நெல்சன் கப்பலில் ஏற்றி, பினாங்கிற்கு நாடு கடத்தப்பட்டு, அங்கேயே சிறைக்கைதிகளாக்கப்பட்டு அவர்கள் மாண்ட துயரத்தையும், அதன்வழியே அவர்களுடைய மனைவி, மக்கள் மற்றும் உறவினர்கள் படும்பாடுகள், அன்றைய தமிழகத்தின் அரசியல், தமிழர்களின் வாழ்க்கைச் சூழல், பிரிட்டிஷாரின் நடத்தைகள் மற்றும் ஆட்சி நடத்தும் அணுகுமுறைகள் போன்றவற்றை வரலாற்று குறிப்புகளோடு, புனைவுகளையும் கலந்து இப்புதினத்தை ஆசிரியர் எழுதியுள்ளார். 

காலா பாணி பற்றி மு.ராஜேந்திரன் சொல்லியது:

## மேற்கோள்கள்

பகுப்பு:வரலாற்றுத் தமிழ்ப் புதினங்கள்
பகுப்பு:சாகித்திய அகாதமி விருது பெற்ற தமிழ் நூல்கள்
பசார் நவாசு

**பசார் நவாசு** (*Bashar Nawaz*) (18 ஆகத்து 1935 - 9 சூலை 2015)   இந்திய உருது கவிஞர் மற்றும் பாடலாசிரியர் ஆவார். இவர் பாலிவுட் திரைப்படமான பசார் படத்தில் *கரோகே யாத்* பாடலை எழுதினார். உருது இலக்கியத்திற்கான இவரது பங்களிப்பிற்காக "பூலோத்சவ் சம்மான்" மற்றும் காலிப் விருதை இவர் பெற்றார். 

## தொழில்
' பசார் ', 'லோரி' மற்றும் 'சேன் வபா' போன்ற சில இந்திப் படங்களுக்கு பாடல்கள் எழுதியுள்ளார். குலாம் அலி, லதா மங்கேசுகர், முகமது அசீசு, ஆசா போசலே, தலாத் அசீசு, பூபிந்தர் மற்றும் மெகிதி அசன் உள்ளிட்ட பலர் அவரது கசல்களுக்கு குரல் கொடுத்துள்ளனர் .

1983 ஆம் ஆண்டில் தூர்தர்சனில் ஒளிபரப்பப்பட்ட அமீர் குசுரோ என்ற தொலைக்காட்சி தொடரின் 13 அத்தியாயங்களையும் அவர் எழுதினார். அகில இந்திய வானொலியில் ஒலிபரப்பப்பட்ட "சாரே சகான் சே அச்சா இந்துசுதான் கமாரா" என்ற இசை நாடகத்தின் 26 அத்தியாயங்களையும் பசார் எழுதியுள்ளார். 2000 ஆம் ஆண்டில் தூர்தர்சனில் ஒளிபரப்பப்பட்ட டாக்டர் பாபாசாகேப் அம்பேத்கரைப் பற்றிய ஒரு தொடருக்கு அவர் திரைக்கதை எழுதினார்.

நவாசின் கவிதைகள் மராத்தி, இந்தி, பஞ்சாபி மற்றும் கன்னடம் ஆகிய மொழிகளில் மொழிபெயர்க்கப்பட்டு, இதழ்கள் மற்றும் தொகுப்புகளில் வெளியிடப்பட்டுள்ளன. இவரது பத்து கவிதைகள் சாகீர் அலியால் ஆங்கிலத்தில் மொழிபெயர்க்கப்பட்டுள்ளன. பாக்கித்தானைச் சேர்ந்த அன்வர் சயீத் என்பவர் தனது ‘உருது இலக்கியத்தின் சிறு வரலாறு’ என்ற நூலில் பசர் நவாசைப் பற்றி சிறப்பாகக் குறிப்பிட்டுள்ளார். 1960 ஆம் ஆண்டு முதல் அனைத்து சிறந்த உருது கவிதைத் தொகுப்புகளிலும் அவரது கசல்கள் மற்றும் கவிதைகள் சேர்க்கப்பட்டுள்ளன என்று  உருது கவிஞர் கான் சமிம் கூறினார்.   9 2015 ஆம் ஆண்டு சூலை மாதமன்று, பசர் நவாசு தனது 79 வயதில் அவுரங்காபாத்தில் இறந்தார்.  

## மேற்கோள்கள்

பகுப்பு:2015 இறப்புகள்
பகுப்பு:1935 பிறப்புகள்
பகுப்பு:மகாராட்டிர எழுத்தாளர்கள்
உருசிய அதிபரின் புத்தாண்டு உரை

**உருசிய அதிபரின் புத்தாண்டு உரை** (*New Year Address by the President of Russia*) என்பது உருசிய குடிமக்களுக்குக் குடியரசுத் தலைவரால் வழங்கப்படும் ஒரு பாரம்பரிய உரையாகும். மேலும் பொதுவாக இந்த உரையானது உருசியத் தொலைக்காட்சியில் ஒளிபரப்பப்படுகிறது.

## வரலாறு
[thumb| [போரிஸ் யெல்ட்சின்|போரிஸ் யெல்ட்சினின் 1999 புத்தாண்டு உரையில் தான் பதவி விலகுவதாக அறிவித்தார்]]
[thumb| [திமீத்ரி மெத்வேதெவ் 2008 புத்தாண்டு உரை]]
[thumb| [விளாதிமிர் பூட்டின்|விளாதிமிர் பூட்டினின் 2017 புத்தாண்டு உரை]]
உருசியாவில், ஜனாதிபதியின் உரையைக் காண நள்ளிரவுக்கு முன் தயாராக இருப்பது பாரம்பரியமாகிவிட்டது.அதிபர் கிரெம்லினிலிருந்து புத்தாண்டு உரையை நிகழ்த்துவார். நள்ளிரவில் கிரெம்லின் கடிகாரம் ஒலிப்பதற்கு சில நிமிடங்களுக்கு முன்பு உருசிய நாட்டுப்பண் இசைக்கப்படுகிறது. இந்த உரை ஆண்டின் முக்கிய நிகழ்வுகளைத் தொகுத்து, வரவிருக்கும் நிகழ்வுக்கான வாய்ப்புகளைப் பற்றி விவாதிக்கிறது. அரசியல் பார்வைகளைப் பொருட்படுத்தாமல், பெரும்பாலான உருசியர்களால் பாரம்பரியமாக இந்நிகழ்வு கடைப்பிடிக்கப்படுகிறது.

நாட்டில் உள்ள 11 நேர மண்டலங்களில் ஒவ்வொன்றிலும் இந்த உரை ஒலிபரப்பப்படுகிறது. இதன் காரணமாக, திசம்பர் 31 பிற்பகலில் மேற்கு உருசியாவில் உரையின் காணொலி இணையத்தில் கிடைக்கிறது.

இரண்டாம் உலகப் போரின் போது சோவியத் அரசாங்கம் நாட்டின் நிலையைப் பற்றிய உரையை ஒளிபரப்பியதிலிருந்து இந்நிகழ்வு 1941க்கு முந்தியதாக உள்ளது. கொர்பச்சேவ் 1990-ல் ஒரு உரையை நிகழ்த்தினார். 1990கள் "அமெரிக்காவும் சோவியத் ஒன்றியமும் நெருக்கமாக இருக்கும் ஒரு தசாப்தமாக இருக்கும்" என்று கூறினார்.

போரிஸ் யெல்ட்சின் தனது புத்தாண்டு உரைகளின் போது அரசியல் பேசுவதைத் தவிர்த்து, குடும்ப விழுமியங்கள் மற்றும் விடுமுறை உணர்வுகளைப் பற்றிப் பேசுவதை விரும்பினார். தனது 1996 உரையைப் பொருளாதார சீர்திருத்தங்களை ஊக்குவிக்க யெல்ட்சின் பயன்படுத்தினார். யெல்ட்சின் தனது புத்தாண்டு உரையின் போது 31 திசம்பர் 1999 அன்று  செய்தார். 2013-ல் இரண்டு வெவ்வேறு உரைகள் ஒளிபரப்பப்பட்டன: முதலாவது தூரக் கிழக்கில் மட்டுமே ஒலிபரப்பப்பட்டது. அதே சமயம் நாட்டின் மற்ற பகுதிகளுக்கான புதிய ஒளிபரப்பில் திசம்பர் 2013 வோல்கோகிராட் குண்டுவெடிப்புகள் குறித்த செய்திகள் குறிப்பிடப்பட்டுள்ளன.

திசம்பர் 31, 2020 அன்று விளாடிமிர் புடினின் உரை இந்த வரிசையில் மிக நீண்ட உரையாக இருந்துள்ளது. இந்த உரை 6 நிமிடங்கள் நீடித்தது (ஒலியும் கீதமும் சேர்க்கப்படவில்லை). திசம்பர் 31, 2021 அன்று, இந்த சாதனை மீண்டும் முறியடிக்கப்பட்டது. இந்த முறை 6 நிமிடங்கள் 22 வினாடிகள் நீடித்தது. திசம்பர் 31, 2022 அன்று, புடின் தனது புத்தாண்டு உரையை உருசியக் கூட்டரசின் ஆயுதப் படைகளின் பின்னணியில் வழங்கினார். இவர் "உருசிய கூட்டமைப்பின் புதிய பிராந்தியங்களில் எங்கள் மக்களின் பாதுகாப்பு" என்று குறிப்பிட்டார் மற்றும் இந்த உரை 9 நிமிடங்கள் நீடித்தது. 2023ஆம் ஆண்டு பிப்ரவரி மாதம் உக்ரைனில் நடந்த சண்டையின் போது புடினுக்குப் பின்னால் நின்று கொண்டிருந்த படைவீரர்களில் ஒருவர் பின்னர் கொல்லப்பட்டார்.

## மேற்கோள்கள்

## வெளி இணைப்புகள்
* 

பகுப்பு:காணொளிக் கோப்பு உள்ள கட்டுரைகள்
பகுப்பு:உருசியா
மடகாசுகர் வானம்பாடி

**மடகாசுகர் வானம்பாடி** (*Madagascar lark*)(*எரெமோப்டெரிக்சு கோவா*) என்பது மடகாசுகரில் மட்டும் காணப்படும் அகணிய உயிரி ஆகும். இது அலாடிடே குடும்பத்தில் உள்ள ஒரு வானம்பாடி சிற்றினம் ஆகும்.

## வகைப்பாட்டியல்
மடகாசுகர் வானம்பாடி முன்பு 2014-ல் *எரெமோப்டெரிக்சு* பேரினத்திற்கு மாற்றப்படும் வரை *மிராப்ரா* பேரினத்தில் வைக்கப்பட்டது. மடகாசுகர் வானம்பாடியின் மாற்றுப் பெயர்களாகக் கோவா வானம்பாடி, மடகாசுகர் புதர் வானம்பாடி, மடகாசுகர் பாடும் வானம்பாடி மற்றும் மடகாசுகர் சிட்டு வானம்பாடி உள்ளன.

## பரவலும் வாழிடமும்
மடகாசுகர் வானம்பாடி வாழிட வரம்பு பெரியது. உலக அளவில் 100,000க்கும் அதிகமான சதுர கி.மீ. பரப்பளவில் இருப்பதாக மதிப்பிடப்பட்டுள்ளது. இதன் இயற்கையான வாழிடங்கள் வறண்ட சவன்னா மற்றும் மிதவெப்பமண்டல அல்லது வெப்பமண்டல உலர் புதர்க்காடுகள் ஆகும்.
இடது|thumb| மடகாசுகரின் மொரோண்டாவாவுக்கு அருகில்

## மேற்கோள்கள்

* 

பகுப்பு:வானம்பாடிகள்
பகுப்பு:மடகாசுக்கர் பறவைகள்
பகுப்பு:அகணிய உயிரிகள்
இமயமலை கூம்பலகன்

**இமயமலை கூம்பலகன்** (*Himalayan beautiful rosefinch*)(*கார்போடகசு புல்செரிமசு*) குருவி சிற்றினமாகும் (பிரிங்கில்லிடே குடும்பம்). இது மத்திய மேற்கு சீனாவிலும் வடக்கு இமயமலையிலும் காணப்படுகிறது. இதன் இயற்கையான வாழிடங்கள் மிதமான புதர்க்காடு மற்றும் மிதவெப்பமண்டல அல்லது வெப்பமண்டல மேட்டுப் புதர் நிலம் ஆகும்.

## மேற்கோள்கள்

பகுப்பு:திபெத்தியப் பறவைகள்
பகுப்பு:இமயமலைப் பறவைகள்
பகுப்பு:சீனப் பறவைகள்
பகுப்பு:பூட்டான் பறவைகள்
இமயமலை வெண் புருவ கூம்பலகன்

thumb| சிக்கிமில் உள்ள கனாதாங்கில் ஆண் பறவை
thumb| கனாதாங்கில் பெண் (இந்தியா)
**இமயமலை வெண் புருவ கூம்பலகன்** (*Himalayan white-browed rosefinch*)(*கார்போடகசு துரா*) ஒரு குருவி சிற்றினமாகும் (பிரிங்கில்லிடே குடும்பம்).
இடது|thumb| படம்.
இவை இமயமலை முழுவதும், மேற்கில் ஆப்கானித்தானிலிருந்து, கிழக்கு நோக்கி இந்தியா முழுவதும் திபெத், பூட்டான் மற்றும் நேபாளம் வரை காணப்படுகின்றன. இதன் இயற்கை வாழிடங்கள் மிதமான காடுகள் மற்றும் மிதமான புதர்க் காடுகள் ஆகும்.

## மேற்கோள்கள்

## வெளி இணைப்புகள்
* ADW இல் படங்கள்

பகுப்பு:இந்தியப் பறவைகள்
பகுப்பு:இமயமலைப் பறவைகள்
விக்கிரமங்கலம், அரியலூர்

**விக்கிரமங்கலம்** என்பது இந்தியா தீபகற்பத்தில் தமிழ்நாடு மாநிலத்தின் அரியலூர் மாவட்டத்திலுள்ள ஒரு புறநகர்ப் பகுதியாகும். முதலாம் இராசேந்திர சோழன் காலத்தில் உருவாக்கப்பட்ட விக்கிரமங்கலம் கிராமமானது, விக்கிரமசோழபுரம் என்று அழைக்கப்பட்டது. சோழ மன்னர்களின் துணை நகரமாகவும், வர்த்தக மற்றும் வாணிப மையமாகவும் திகழ்ந்துள்ளது.
## அமைவிடம்
கடல் மட்டத்திலிருந்து சுமார்  உயரத்தில், () என்ற புவியியல் ஆள்கூறுகள் கொண்டு, அம்பாபூர் பகுதிக்கு அருகில் அமையப் பெற்றுள்ளது.

## கல்வி
இவ்வூரில் நிறுவப்பட்ட அரசு மேல்நிலைப் பள்ளி ஒன்று, இவ்வூருக்கும் இதனைச் சுற்றியுள்ள கிராமங்களுக்கும் கல்வி சேவை செய்து வருகிறது.
## சமயம்
சோழர்கள் காலத்தில் கட்டப்பட்ட சோழீசுவரர் கோயில் என்ற சிவன் கோயில் ஒன்று விக்கிரமங்கலம் பகுதியில் சோழர்களின் வரலாற்றைப் பறைசாற்றிக் கொண்டிருக்கிறது. இக்கோயிலின் மதில் சுவர் மற்றும் உட்புறப் பகுதிகளில் தீட்டப்பட்ட ஓவியங்கள் காலத்தால் அழிந்து கொண்டிருக்கின்றன. சுப்பிரமணிய சுவாமி கோயில் என்ற முருகன் கோயில் ஒன்றும் இங்கு அமைந்துள்ளது.
## உசாத்துணைகள்

## வெளி இணைப்புகள்
விக்கிரமங்கலம்

பகுப்பு:அரியலூர் மாவட்டத்திலுள்ள ஊர்களும் நகரங்களும்
ஆன்ட்ரோகிராஃபிசு செடேலுலடா

**ஆன்ட்ரோகிராஃபிசு செடேலுலடா** (தாவர வகைப்பாட்டியல்:*Andrographis stellulata*) என்ற தாவரயினம் பன்னாட்டு தாவரவியலாளர்களால் ஏற்றுக் கொள்ளப்பட்ட, பூக்கும் தாவரங்களில் ஒன்றாக உள்ளது. முண்மூலிகைக் குடும்பம் (*Acanthaceae*) என்பது, இந்த இனத்தின் தாவரக்குடும்பம் ஆகும். இக்குடும்பத்தின், 207 பேரினங்கள் உள்ளன. ஆன்ட்ரோகிராஃபிசு (*Andrographis*) என்ற பேரினத்தின் கீழ், இத்தாவரயினம் அமைந்துள்ளது. நீலகிரி உயிர்க்கோளக் காப்பகத்தில் உள்ள தாவரங்களில்  3,700 இனம் உள்ளதாக அறிவிக்கப்பட்டுள்ளது. இவற்றில் 168 தாவரங்கள் அழிநிலையிலுள்ளதாகக் கண்டறியப்பட்டுள்ளன. இவற்றுள் 156 தாவரயினங்கள் அகணிய உயிரிகளாக பதிவு செய்யப்பட்டுள்ள. இந்த பாதுகாக்கப்பட்ட வனமானது, கருநாடகம், கேரளம்,  தமிழ்நாடு ஆகிய இந்திய மாநிலங்களில் அமைந்திருக்கும் நீலமலையையும்,  மேற்குத் தொடர்ச்சி மலைத்தொடரின் ஒரு பகுதியையும் தன்னகத்தேக் கொண்டுள்ளது.

## மேற்கோள்கள்

## இப்பக்கத்தையும் காணவும்
*நீலகிரி உயிர்க்கோளக் காப்பகத்திற்குரிய தாவரங்களின் பட்டியல்
*இலத்தீன் கிரேக்க அறிவியற்பெயர்ப் பட்டியல்

## வெளியிணைப்புகள்
*கட்டற்ற உரிமத்தில், 7 படங்கள் உள்ள இணையதள பக்கம்

பகுப்பு:மேற்குத்தொடர்ச்சி மலைத்தொடர் தாவரங்கள்
பகுப்பு:தாவரவியல் பெயருடையக் கட்டுரைகள்
பகுப்பு:அகணியத் தாவரங்கள்
பகுப்பு:பூக்கும் தாவரங்கள்
பகுப்பு:தமிழ்நாட்டின் தாவரங்கள்